open-index/open-wikipedia-markdown huggingface dataset:
Juan de Acuña

**Juan de Acuña**, marqués de Casafuerte (født 1658, død 17. mars 1734) var en spansk militæroffiser. Han var visekonge av Ny-Spania fra den 15. oktober 1722 til den 17. mars 1734.

## Referanser
Plattling

**Plattling** er en by i Tyskland i delstaten Bayern med rundt 13&nbsp;000 innbyggere. Byen ligger i *[[landkreis]]en* Deggendorf ved elven Isar, 9 km sørvest for Deggendorf, like før den munner ut i Donau. 

Byen er kjent for å så sent som i 1993 ha hatt Adolf Hitler og Heinrich Himmler på oversikten over byens æresborgere. https://web.archive.org/web/20080109003124/http://www.tikkun.org/magazine/specials/article.2005-09-27.1378366682


Fil:St. Magdalena in Plattling, 2013-09.jpg|St. Magdalenakirken
Fil:Plattling-Buergerspital.jpg|Kultur- og turistkontoret

## Eksterne lenker
*
South Los Angeles

**South Los Angeles**, tidligere kjent som **South-Central Los Angeles**, er en bydel syd i Los Angeles i California i USA. Bydelen grenser i nordvest til Westside Los Angeles og i nordøst til Downtown Los Angeles. Det finnes mange mindre bydeler innenfor grensene til South LA.

## Navneskifte
I 2003 skiftet bydelen navn, fra South-Central til bare South Los Angeles. Dette gjorde kommunen for å fjerne det gamle navnet som var synonymt med gjenger, narkotika, drap og kriminalitet. Navneskiftet hjalp ikke like mye som kommunen trodde, innbyggerne i South-Central ville fortsatt snakke om sin bydel og nabolag som South-Central, ikke South Los Angeles. Gateskilt på motorveiene ble byttet ut til skilt med det nye navnet, men restauranter og butikker med bydelens navn på skilt osv. skiftet ikke navn, de ville beholde det gamle navnet. Rapperen Ice Cube omtaler fortsatt sin bydel South Los Angeles som South-Central i sangene sine.

## Gjenger, narkotika og kriminalitet

På begynnelsen av 70-tallet ble det dannet gate-gjenger som *Crips* og *Bloods* i South Central området. Disse gjengene solgte det narkotiske stoffet crack. Gjengene drev ikke bare med narkotika-handel, de drev også med gjengdrap, ran og store gjeng-kriger mellom afro-amerikanske og latinamerikanske gjenger. Et eksempel er bydelen *Compton* (blir også regnet som by) som er regnet som den farligste byen i USA. Kriminaliteten i South Central ble spredd ut i resten av USA da filmer som *[[Colors]]*, *[[Boyz N the Hood]]* og *[[Menace II Society]]* ble vist på kino. Filmene skildret forholdet i South Central, med gjenger, drap og kriminalitet.


Fil:South Central Los Angeles 1.jpg|South Los Angeles
Fil:East LA Basin from Mulholland.jpg|Utsikten over Los Angeles


## Kjente personer fra South Los Angeles
* Danny Elfman (Baldwin Hills)
* Ice Cube (South LA)
* Ice-T (Crenshaw)
* Barry White (Watts)
* B-Real (South LA)

## Referanser
Y&T

**Y&T (Yesterday & Today)** er et hardrockband fra California, USA. Bandet ble stiftet i 1974. De spilte på Smuget i Oslo 5. september 2008.

## Medlemmer
*Dave Meniketti
*Phil Kennemore
*John Nymann
*Mike Vanderhule

## Eksterne lenker
* 
*
José Sarmiento y Valladares

Don **José Sarmiento y Valladares**, conde de Moctezuma y de Tula (født 1643, død 10. september 1708) var visekonge av Ny-Spania fra den 18. desember 1696 til den 3. november 1701.

Han var gift med María Jerónima Moctezuma y Jofre de Loaiza som stammet fra en av de siste aztekiske keiserne. Med henne fikk han to døtre før hun døde, og Sarmiento y Valladares giftet seg på ny. 

## Referanser


## Eksterne lenker
*
STANAG

**STANAG** (akronym: **STAN**dardization **AG**reement – engelsk for *Standardiseringsavtale*) er et system iverksatt av NATO for å standardisere forskjellige prosesser, prosedyrer, utstyr etc. i de forskjellige medlemslandenes forsvar. Hvert NATO-land ratifiserer og tar i bruk STANAG i sine militære organisasjoner. Formålet med avtalen er å  bruke en standard for administrasjon og logistikk for å forenkle samarbeidet mellom forskjellige land. En av de første avtalene av denne typen var standardiseringen av 7,62 x 51 mm NATO ammunisjon på 1950-tallet.

STANAG dekker i dag blant annet ammunisjon, våpenmagasiner, kommunikasjonsutstyr, frekvenser og radioprosedyrer, standarder for uttesting av utstyr, operasjonsprosedyrer vedrørende blant annet miljøvern i NATO-ledede militæroperasjoner, kartmerkinger etc, og den totale listen teller litt under 1300 forskjellige avtaler.

Eksempler på STANAG
*STANAG 2116: Felles struktur for militære grader på hvers av alliansens medlemsstater.
*STANAG 3805: Prosedyrer for Lufttrafikkontroll i krise og krig.
*STANAG 4172: Standardiseringen av 5,56 x 45 mm NATO som dagens standard NATO-ammunisjon.
*STANAG 4179: Standardiseringen av magasiner til 5,56 x 45 mm NATO-våpen.
*STANAG 7141: Standardprosedyrer for miljøvern i NATO-ledede operasjoner.
Gaspar de la Cerda Sandoval Silva y Mendoza

**Gaspar de la Cerda Sandoval Silva y Mendoza**, 8º Conde de Gelves (født 11. januar 1653, død 12. mars 1697) var visekonge av Ny-Spania fra den 20. november 1688 til den 26. februar 1696.

## Referanser
Tomás Antonio de la Cerda y Aragón

**Tomás Antonio de la Cerda y Aragón**, conde de Paredes y marqués de la Laguna (født 24. desember 1638, død 22. april 1692) var visekonge av Ny-Spania fra den 30. november 1680 til den 30. november 1686.

## Referanser
Antonio Sebastián de Toledo Molina y Salazar

**Antonio Sebastián de Toledo Molina y Salazar**, marqués de Mancera (født ca. 1622, død 1715) var visekonge av Ny-Spania fra den 15. oktober 1664 til den 8. desember 1673.
Toledo Molina y Salazar var født i Spania, men vokste opp i Peru, hvor hans far, Pedro Álvarez de Toledo y Leiva var visekonge fra 1639 til 1648.
Diego Osorio de Escobar y Llamas

**Diego Osorio de Escobar y Llamas** (født ca. 1608, død 17. oktober 1673) var romersk-katolsk biskop av Puebla fra 1656 til 1673 og visekonge av Ny-Spania fra den 29. juni til den 15. oktober 1664.

## Referanser
Juan de Leyva de la Cerda

**Juan de Leyva de la Cerda**, conde de Baños y marqués de Leyva y de Ladrada (født 2. februar 1604, død 27. mars 1678) var visekonge av Ny-Spania fra den 16. september 1660 til den 28. juni 1664.

## Referanser
Ole Olsen d.y.

**Ole Olsen d. y.** (født 1967) er en norsk politiker. Han var ordfører i Kvitsøy kommune i Rogaland fra 2001 til 2011. Han representerer Kristelig Folkeparti og Frie borgerlige som har valgsamarbeid i Kvitsøy. Han er egentlig KrF-politiker. Ved siden av ordførervervet drev han en trevarefabrikk.

## Referanser
Mesterligaen i håndball for menn

**Mesterligaen i håndball for menn** (offisielt: **EHF Champions League**) er en årlig europeisk håndballturnering avholdt av EHF og er den største og gjeveste av europacupene i håndball. Turneringen er for vinnerne av ligaene, samt de andre lagene med best resultater.

Turneringen arrangeres av det europeiske håndballforbundet (EHF) og har blitt avholdt siden 1993/94-sesongen. Den erstattet da den tidligere serievinnercupen som var arrangert fra 1956.

Flest seire har  med 12 Mesterligatroféer. Barcelona vant i tillegg serievinnercupen 1990/91.

## Utgaver
Resultater under navnet Champions League siden 1993.

## Se også
* Mesterligaen i håndball for kvinner
* Cupvinnercupen i håndball for kvinner
* Cupvinnercupen i håndball for menn
* Europaligaen i håndball for kvinner
* Europaligaen i håndball for menn

## Referanser



## Eksterne lenker
*
Andreas Drarvik

**Ola Andreas Drarvik** (født 9. mars 1940, død 18. november 2017) var en ordfører i Suldal kommune i Rogaland som representerte Senterpartiet. Han innehadde vervet fra 2003 til 2007 og var medlem av kommunestyret i tre perioder. Han har også vært varaordfører i kommunen.  
## Referanser
Jason Beardsley

**Jason Clive Beardsley** (født 12. juli 1989 i Uttoxeter, Staffordshire, England) er en engelsk fotballspiller som har spilt for en engelsk klubb. Han er forsvarsspiller og spiller nå for Derby County i Premier League.

## Biografi
Jason Beardsley, som gikk på Derby County sitt fotballakademi, skrev sin første profesjonelle fotballkontrakt, en 2-årskontrakt, for Derby County sommeren 2007. Beardsley spilte en del av treningskampene til Derby før 2007/08-sesongen, blant annet *Brian Clough Trophy* kampen mot Nottingham Forest den 31. juli 2007. Hans første obligatoriske kamp for *the Rams* kom 28. august 2007 i en ligacupkamp mot Blackpool. Beardsley startet denne kampen, men i det 61. spilleminutt ble han erstattet av Andy Todd.

## Karriere som spiller

## Eksterne lenker
* 
*  Spillerprofil på hjemmesiden til Derby County
Sportsklubben Trane

**Sportsklubben Trane** er et fotballag fra Bergen som hører til i Landåsområdet. Elever fra Slettebakken, Nattland og Storetveit er spillere som gjentatte ganger er representert på de forskjellige Trane-lagene. Klubben har hjemmebane på Slettebakken, hvor de også har et klubbhus. A-laget har hjemmebane på Krohnsminde og ligger nå i 6. divisjon. Sportsklubben eier også Tranehytten som ligger i Skitnedalen. Hytten har vært under rehabilitering de senere år og det nærmer seg nå avslutning på arbeidet.

Klubbens motto er «Til fremme av idrett og friluftsliv i sunne form er gjennom samarbeid og kameratskap».

Kjente spillere: 

Bård Finne

Eirik Birkelund

Agami Hando

Knut Walde

## Eksterne lenker
* 
* Bergen byleksikon på nett, om Trane
Terje Thornquist

**Terje Thornquist** (født 14. april 1948) var ordfører i Hjelmeland kommune fra 1995 til 2007.  Han representerte Kristelig Folkeparti. Han var også styreleder i Ryfylke IKS. Terje Thornquist har bakgrunn som lærer og kommer opprinnelig fra Indre Arna.

## Referanser
Bob Mathias

**Robert Bruce «Bob» Mathias** (1930–2006) var en amerikansk mangekjemper. Han ble olympisk mester i tikamp to ganger, en prestasjon bare Daley Thompson har gjort ham etter. Den første tittelen tok han som 17-åring, og var verdens yngste OL-gullvinner i friidrett frem til tyske Ulrike Meyfarth vant høydehopp under OL 1972 i München.

Mathias begynte med tikamp i 1948, og kvalifiserte seg til OL 1948 i London. Selv om han var helt uerfaren og manglende kjennskap til reglene holdt på å ødelegge for ham, vant han øvelsen med 165 poengs forsprang til sølvvinneren, Ignace Heinrich fra Frankrike.

Under OL 1952 i Helsingfors vant han med over 900 poeng til andremann. Etter OL la han opp som idrettsutøver.

## Politisk karriere
Etter idrettskarrieren satset Mathias på politikk. Fra 1967 til 1975 representerte Matthias Det republikanske parti i Representantenes hus. I 1974 tapte han i forsøket på bli valgt til en femte periode.

## OL-medaljer
* 1948  London  -  **Gull** i friidrett, tikamp
* 1952  Helsingfors  -  **Gull** i friidrett, tikamp

## Referanser


## Eksterne lenker
* 
* 
* 
*
Talbot Horizon

**Chrysler Horizon** (også solgt under merkenavnene Simca og Talbot) er en bilmodell fra amerikanske Chryslers europeiske avdeling, som ble solgt i Europa mellom 1977 og 1985. En variant av Horizon ble også solgt under Dodge- og Plymouth-navnene i USA frem til 1990.

## Historie
Horizon ble utviklet av Chryslers franske avdeling Chrysler Europe, gjennom deres Simca-avdeling, på 1970-tallet, og presentert i 1977. I Frankrike ble bilen først solgt under Simca-navnet, mens den i resten av Europa ble solgt som en Chrysler-modell. Da Peugeot kjøpte Chryslers europeiske avdeling i 1978 ble både Chrysler- og Simca-navnene droppet, og bilen ble heretter solgt under Talbot-navnet i hele Europa.

Horizon, som hadde kodenavnet *Project C2* internt, ble utviklet som en erstatter for Simca 1100, og var en forkortet utgave av den større Alpine, noe som gav modellen uvanlig bred sporvidde i forhold til lengden. Den var utstyrt med en serie Simca-utviklede motorer på 1,1, 1,3 og 1,5 liter, og fikk ved introduksjonen skryt for sitt moderne utseende og gode kjøreegenskaper. Under utviklingen ble det fokusert på at Horizon skulle være en «verdensbil» – en bilmodell designet for salg på begge sider av atlanteren – men da den sto ferdig viste det seg at den europeiske modellen hadde svært lite til felles med den amerikanske.

## Eksterne lenker
* BilNorge: Simca/Chrysler Horizon
* Norsk Talbot-register
Parc de la Ciutadella

**Parc de la Ciutadella** (Ciutadellaparken) er en park i den katalanske byen Barcelona. Den ble bygd i 1885 og var hjemsted for verdensutstillinga i 1888. I parken ligger blant annet Catalonias parlament, Catalonias nasjonale kunstmuseum og byens zoologiske hage.

## Historie
Da bystyret i 1885 valgte å holde en verdensutstilling tre år seinere, valgte man Ciutadella som plassen hvor denne skulle finne sted. Ciutadella var en forhatt festning hvor mange av byens innbyggere hadde sittet fengsla og blitt henretta. Man hadde allerede i 1872 begynt å gjøre om området til park, og da beslutninga om verdensutstillinga kom, ble det fart i arbeidet.

## Attraksjoner
Catalonias parlament, *Parlament de Catalunya*, ligger i det som tidligere var Ciutadellas våpenlager. I en del av parlamentsbygningen finner man Catalonias nasjonale kunstmuseum, *Museu Nacional d'Art de Catalunya*. Samlinga består utelukkende av katalansk kunst, og dekker perioden fra midten av 1800-tallet til midten av 1900-tallet.
Barcelonas zoologiske hage befinner seg øst i parken. Den har vært mest kjent for albinogorillaen Floquet de Neu (Snøfnugg), som nå er død. Ellers har parken en liten innsjø ved navn Estany, en fontene som ble utforma av blant andre Antoni Gaudí, zoologisk museum, geologisk museum og modernistbygningen Castell dels Tres Dragons.
Palau de la Generalitat de Catalunya

**Palau de la Generalitat de Catalunya** er hovedsetet til Generalitat de Catalunya, Catalonias selvstyre&shy;institusjon. Bygninga ligger ved Plaça de Sant Jaume i Barcelona. I middelalderen holdt Diputació de la Generalitat (parlamentet Corts Catalanes) til her. De kom sammen før første gang i 1283. Bygninga har forandra seg mye gjennom århundrene. Muren som vender ut mot gata Carrer de Sant Honorat er en påminnelse om hvordan bygninga opprinnelig så ut.

Rett overfor Palau de la Generalitat, på den andre sida av plassen, ligger rådhuset, hvor Barcelonas bystyre holder til.

## Galleri

Casa_generalitat_web.jpg|Palau de la Generalitat
BIG 071115309040611.jpg|Carilló
BIG 106122912040411.jpg|Pati dels Tarongers
BIG 184022912040411.jpg|Patio
BIG 262042912040411.jpg|Palau 
BIG 355562810040411.jpg|Saint George
BIG 355592810040411.jpg|Gargoile


## Referanser
Ragnar Skanåker

**Ragnar Skanåker** (født 8. juni 1934) er en svensk pistolskytter, som var i verdensklasse over en ekstremt lang periode. Hans internasjonale gjennombrudd kom under Sommer-OL 1972 hvor han vant øvelsen 50 m pistol. Han er hovedsakelig knyttet til denne øvelsen, som er den eneste han har olympiske medaljer i, men til gjengjeld har han 4 medaljer i løpet av syv olympiader. Han har også vunnet VM-gull i øvelsen 10 m luftpistol, og overraskende nok, i 25 m standardpistol i 1978, med ny verdensrekord, som enda er europeisk rekord i 2005. Skanåkers svenske rekord på 50 m pistol er 583, som er to poeng over verdensrekorden.

Han deltok i OL i 1972, 1976, 1980, 1984, 1988, 1992 og 1996. Han ville ha deltatt i Sommer-OL 2004 i Athen takket være en spesiell invitasjon fra Den internasjonale olympiske komité, men den svenske olympiske komité nektet ham å dra p.g.a. utilstrekkelige resultater det året. En opprørt Skanåker sa at han hadde som mål å delta i 2008 isteden.

Gjennom årene har Skanåker jobbet som trener i flere land, og han har designet skytterutstyr, noen ganger i samarbeid med kjente våpenprodusenter som Cesare Morini. Han konkurrerer fortsatt, men sjelden på internasjonalt nivå. Han er aktiv i forskjellige debatter i Sverige. Han markedsfører og selger presisjonsbrillene han har designet.

## Referanser


## Eksterne lenker
* 
*
Red Nacional de los Ferrocarriles Españoles

**Red Nacional de los Ferrocarriles Españoles** (**RENFE**) er et spansk jernbaneselskap. Det er delvis eid av staten. Selskapet ble grunnlagt 24. januar 1941, da Spanias jernbaner ble nasjonalisert. Det er delt inn i fire avdelinger: lokaltog (cercanías), regionstog (regionales), store linjer (grandes líneas) og høyhastighetstog (alta velocidad). RENFE har over 15 000 km med jernbane i Spania.

## Referanser


## Eksterne lenker
*
Nominasjoner til Nordisk råds litteraturpris fra Grønland

**Nominasjoner til Nordisk råds litteraturpris fra Grønland** gjøres siden 1985 av Grønlands forfatterforening Atuakkiortut.

Siden 1962 har Nordisk råd årlig delt ut Nordisk råds litteraturpris for et litterært verk skrevet på et av de nordiske språkene. Fra starten i 1962 ble det årlig nominert to bøker fra hvert av landene Danmark, Finland, Island,  Norge og Sverige. Fra 1985 kan det også nomineres ei bok årlig fra Færøyene, Grønland og det samiske språkområdet når det er aktuelle kandidater. 

## Nominasjoner til Nordisk råds litteraturpris fra Grønland

## Referanser




## Kilder
* Nordisk råd
Tasmanske språk

**Tasmanske språk** omfatter de språkene som ble talt av urbefolkningen på Tasmania. Alle disse språkene er nå utdødd som morsmål.

Man regner med at tasmanerne talte omkring åtte beslektede språk frem til begynnelsen av 1900-tallet. Språkene er muligens ikke i slekt med de øvrige australske språk.
Aleksander Schau

**Aleksander Schau** (født 1974) er en norsk programleder og mediepersonlighet.

I årene 1998 til 2003 var han sammen med broren Kristopher Schau programleder for radioprogrammet *[[Karate (radioprogram)|Karate]]* på NRK P3. Senere var han programleder for *[[FK Fotball]]* og *[[FK Sport]]* på samme kanal, sammen med Thomas Aune, før de meldte overgang til TV 2 høsten 2010. De to skrev også boken *Sieg!* etter VM i fotball i Tyskland i 2006.

Schau var programleder for *[[FC Football]]*, som ble sendt på TV 2 Sport Premium og TV 2 Zebra, sammen med Aune. I 2016 sluttet Schau i kanalen. Sammen med Aune har han podcasten Fotballklubben.

Sammen med sin bror Kristopher har han også ledet radioprogrammet *Kvegpels* (som nå går på Radio Nova, studentradioen i Oslo) siden 1994.

Schau spilte to sesonger, fra 1989 til 1991, for Averøykameratene som keeper, men ble tvunget til å legge opp grunnet en hodebunnsskade.

## Referanser
Rådhuset i Barcelona

**Rådhuset i Barcelona** (katalansk: *Casa de la Ciutat*) er bygninga hvor Barcelonas bystyre holder til. Den ligger ved Plaça de Sant Jaume, rett overfor Generalitat de Catalunya. Bygninga ble oppført på 1300-tallet, i gotisk stil. Bortsett fra vinduene og portalen ut mot Carrer de la Ciutat, er det i dag lite igjen av den gotiske fasaden. På 1800-tallet ble det mest av bygninga gjort om til neoklassisk stil, blant annet på grunn av gjenoppbygging etter et folkeopprør i 1842. Dagens fasade var ferdig i 1847.
Collserola

**Serra de Collserola** er en del av fjellkjeden Serralada Litoral som strekker seg mellom elvene Besòs og Llobregat i Catalonia. Den skiller Barcelona fra comarcaet Vallès. Den høyeste toppen er Tibidabo med sine 512 meter over havet.

På Collserola står telekommunikasjonstårnet Torre de Collserola, som har blitt et kjent landemerke. Det ble bygd med tanke på de Olympiske Leker i 1992.
Pulheim

**Pulheim** er en by i Tyskland i delstaten Nordrhein-Westfalen med rundt 55&nbsp;000 innbyggere. Byen ligger i *[[kreis]]en* Rhein-Erft-Kreis. 

Ved kommunereformen i 1975 ble flere tidligere selvstendige kommuner innlemmet i Pulheim, som fikk byrettigheter i 1981. 

## Eksterne lenker
*
Stellaland

**Stellaland** var en kortlivet boer–republikk fra 1882 til 1885 som lå i et område av Bechuanaland, vest for Den sørafrikanske republikk.

Republikken ble formelt opprettet den 26. juli 1882 av David Massouw og 400 tilhengere under lederskapet til Gerrit Jacobus van Niekerk (1849–1896). Byen Vryburg ble grunnlagt og erklært som hovedstad. Den 7. august 1883 forente Stellaland seg med Goshen og dannet «Stellalands forente stater».

Storbritannia sendte i 1885 en styrke under Charles Warren i 1885 som avskaffet republikken den 30. september og førte territoriet tilbake til Britisk Bechuanaland.

## Administrator

## Flagg
Mens den eksisterte, adopterte Stellaland tre forskjellige flagg.
Pierre Beauchamp

**Pierre Beauchamp** (også kalt **Beauchamps**) (født 1631, død 1705) var en fransk danser, koreograf og ballettmester.

Han nedstammet fra en fransk familie av musikere og dansere og var grundig utdannet i begge disipliner. Beauchamps debuterte i 1650 og ble inspektør for kongens balletter som han opptrådte en rekke ganger sammen med.

Han ble utnevnt til direktør for det kongelige danseakademiet, og han koreograferte en rekke balletter inkludert operaer av Campra og Lully og komedieballetter av Moliére. P. Rameau tillegger ham oppfinnelsen av de fem klassiske posisjoner, men det er mer sannsynlig at han bare kodifiserte dem. Han utviklet sitt eget system for ballettnotasjon. Han trakk seg tilbake fra operaen ved Lullys død i 1687, men fortsatte med sitt forskningsarbeid.

Som danser var hans klasse og teknikk imponerende. Han sies å ha vært den første som kunne utføre «tours en l'air».

## Referanser
Ratingen

**Ratingen** er en by i den tyske delstaten Nordrhein-Westfalen med rundt 95&nbsp;000 innbyggere. Byen ligger i Kreis Mettmann i den nordvestlige delen av Berg, ca. 12 km nordøst for Düsseldorf.

## Historie
Ratingen ble grunnlagt før 849. Siden middelalderen har Ratingen hørt til grevene og senere hertugene av Berg. 11. desember 1276 fikk Ratingen byrettigheter. Ratingen var en av fire steder i Berg som opplevde en økonomisk vekst på slutten av middelalderen, men som stoppet opp under trettiårskrigen. I begynnelsen av industrialderen begynte de første fabrikkene å dukke opp i 1783. I  1815 ble Ratingen en del av Preussen.

Etter relativt få skader under andre verdenskrig opplevde Ratingen en vekst i 1960- og 1970-åra. Flere internasjonale selskap (særlig innan IT-industrien) slo seg ned i byen, som Vodafone, Sun Microsystems, Hewlett-Packard, SAP, Cemex, Tiptel og Esprit

## Referanser


## Eksterne lenker
*
Santa Coloma de Gramenet

**Santa Coloma de Gramenet** (Gramenet del Besòs) er en spansk kommune i det katalanske comarcaet Barcelonès Nord, i provinsen Barcelona. Kommunen hadde i 2005 118&nbsp;129 innbyggere.

Santa Coloma de Gramenet ligger mellom Badalona, Sant Adrià de Besòs og Montcada i Reixac. Elva Besòs skiller Santa Coloma de Gramenet fra Barcelona. Fra Plaça de Vila i Santa Coloma til Plaça de Catalunya i Barcelona er det bare 8 km.

## Referanser


## Eksterne lenker
*
Queenstown (iMpuma-Koloni)

**Queenstown** er en by i provinsen iMpuma-Koloni i Sør-Afrika. Den er det kommersielle og administrative sentrumet og utdanningssentrum for et blomstrende landbruksdistrikt. 

Utformingen av Queenstown reflekterer dens opprinnelige formål som forsvarsfestning for grenseområdet og har en svært uvanlig form. Der er et sentralt heksagonalt område hvor ild fra kanoner eller rifler kunne rettes ned seks adkomstveier fra sentrum. Kanonstedene er nå erstattet av hager dominert av en sentral fontene. En abstrakt skulptur erstattet fontenen som del av byens 150–årsjubileum. 

Queenstown ligger ved Komani som er del av elvesystemet Kei og har en forfriskende klima med rikelig vannforsyning fra de omkringliggende fjellene. Vannet samles i Bongolodammen som ligger i høydene og som brukes i stor grad til rekreasjon og vannsport. Hvert år, rundt begynnelsen av juni, holder byen en kunstutstilling med vekt på malerier og skulpturer. 

Nær Queenstown ligger et naturreservat med tallrike antiloper, stumpneshorn og spektakulære blomstrende planter sammen med panoramiske utsikter fra fjelltopper.

## Eksterne lenker
* Utsikt over Queenstown som viser grensene for de tidlige heksagonale befestningene
Sant Adrià de Besòs

**Sant Adrià de Besòs** er en kommune i comarcaet Barcelonès i Catalonia, Spania. Den ligger ved munningen til elva Besòs, mellom Barcelona, Santa Coloma de Gramenet og Badalona. Kommunen er en del av Stor-Barcelona.

Sant Adrià de Besòs har cirka 40 000 innbyggere (2007) og et areal på 3,78 km².
## Eksterne lenker
*
Goshen

**Goshen** (oppkalt etter det bibelske Goshen) var en kortvarig boer–republikk fra 24. oktober 1882 til 7. august 1883 da det ble slått sammen med Stellaland som «Stellalands forente stater». Landet lå i et område av Bechuanaland, vest for den daværende Den sørafrikanske republikk.
L’Hospitalet de Llobregat

**L'Hospitalet de Llobregat** (eller **L'Hospitalet**) er en by og en kommune i provinsen Barcelona i Catalonia, Spania. Den ligger mellom Barcelona, Esplugues de Llobregat, Cornellá de Llobregat og El Prat de Llobregat. Med sine 253 518 innbyggere (2014) er den den nest mest befolkede kommunen Catalonia. Den er dessuten den byen i Spania som har størst befolkningstetthet, og er blant de tettest befolkede byene i hele Europa, med 20 281 innb./km².

## Referanser


## Eksterne lenker
* 
* Historiske og kunstneriske bygninger i L'Hospitalet de Llobregat
Boken om Jubelårene

***Boken om Jubelårene*** (ספר היובלים) eller ***Jubileerboken*** er et senjødisk skrift fra 100-tallet f.Kr., men basert på eldre tradisjoner og myter. De fleste kristne og jøder regner den som ikke-kanonisk, med unntak for den etiopiske ortodokse kirke og antikkens menighet i Qumran.

Navnet stammer fra bokens inndeling av historien i «jubelår», dvs. en periode på syv x syv år. Historien i Jubileerboken går over femti slike perioder i tidlig bibelsk tid, ialt 2.450 år fra Adam og Eva til utgangen fra Egypt. Den mest fullstendige avskriften av Jubileerboken er den etiopiske på amharisk. Skiftet har utfyllende opplysninger om bibelske personer, slik som navnet på konene til flere personer i 1. Mosebok, og den forklarer hvordan flere av israelittenes lover hadde sin bakgrunn i lover som fantes også før Moses' tid.

Opprinnelig var skriftet skrevet på hebraisk, trolig av en fariseer i tiden mellom  Johannes Hyrkanos' inntreden som yppersteprest i 135 f.Kr. og hans brudd med fariseerne noen år før sin død. «Kronikøren» - den eller de som forfattet *[[Krønikebøkene]], [[Esras bok]]* og *[[Nehemjas bok]]* - hadde omskrevet Israels og Judeas historie fullstendig ut fra «prestelæren», der kong Davids styre fremstilles som et ideal, et gjenopprettet teokrati som arbeidet for å fullbyrde Guds løfter til sitt folk. Her kom *Jubileerboken* inn som en korreks, der Israels historie presenteres fra fariseisk synspunkt, fra verdens skapelse frem til Moses mottok Guds lover på Sinaifjellet.

I årene 1947-56 ble det funnet 15 skriftruller med *Jubileerboken* i fem huler ved Qumran, alle på hebraisk. Denne enorme mengden håndskrifter indikerer at skriftet ble mye brukt av menigheten i Qumran.

## Referanser


## Eksterne lenker
*  Jubileerboken i svensk oversettelse
Montcada i Reixac

**Montcada i Reixac** er en kommune i comarcaet Vallès Occidental i Catalonia, Spania, og er en del av Stor-Barcelona. Kommunen, med et areal på 23,34 km², har 32 153 innbyggere (2006). Befolkningstettheten er på 1 369,9 innb./km². Montcada i Reixac grenser til kommunene Barcelona, Cerdanyola del Vallès, Santa Coloma de Gramenet, Badalona, Ripollet og Mollet del Vallès.
## Eksterne lenker
*
Rheine

**Rheine** er en by i den tyske delstaten Nordrhein-Westfalen med rundt 75&nbsp;000 innbyggere. Byen er den største byen i Kreis Steinfurt og ligger ved elven Ems, omtrent 40 km nord for Münster, 45 km vest for Osnabrück og 45 km øst for Enschede i Nederland.

## Historie
Selv om området rundt byen har vært bebodd siden førhistorisk tid, ble Rheine først nevnt i et dokument signert av Ludvig I i 838. 15. august 1327 fikk Rheine byrettigheter av Ludvig II, biskop av Münster. 

Byen ble grunnlagt der to gamle handelsveier krysset forbi, og ved et vadested over Ems. Frankiske soldater sikret dette strategiske punktet med en kasernegård, og senere ble det bygget en kirke og flere bygninger ved utposten. 

Mot slutten av trettiårskrigen ble byen lagt i aske. Svenske og hessiske tropper beleiret keiserens soldater som forskanset seg i Rheine. 20. og 21. september og 19. oktober 1647 ble brennende kanonkuler avfyrt mot byen og 365 hus brant ned. 

Under industrialiseringen blomstret tekstilindustrien i byen. Den var en viktig økonomisk faktor for Rheine frem til andre halvdel av 1900-tallet.

## Referanser


## Eksterne lenker
*
Sant Cugat del Vallès

**Sant Cugat del Vallès** er en by og en kommune i comarcaet Vallès Occidental i Catalonia, Spania. Den har et areal på 48,32 km² og . Kommunen ligger bare rundt 5 km fra Barcelona, mellom fjellene Serra de Collserola og Serra de Galliners. Den regnes ofte som en kommende bydel i Barcelona.

Sant Cugat del Vallès har en av de høyeste inntektene per capita i Spania og er den kommunen i Spania med lavest gjennomsnittsalder.

## Referanser


## Eksterne lenker
*
Beaufort West

**Beaufort West** (afrikaans: *Beaufort-Wes*) er en by i provinsen Wes-Kaap i Sør-Afrika. Den er den eldste og største byen i den tørre regionen Great Karoo og er del av Beaufort West Local Municipality med 37 000 innbyggere i 2001. Byen ble grunnlagt i 1818 og ble til å begynne med kalt *Beaufort* etter Henry Somerset, den femte hertugen av Beaufort, som var far til Charles Henry Somerset som da var guvernør i Kappkolonien. Byen ble gitt det nye navnet *Beaufort West* i 1869.

I dag er Beaufort West sentrum for et landbruksdistrikt som hovedsakelig er basert på sauedrift. Den er en betydelig by langs N1. Ved siden av Beaufort West ligger Karoo nasjonalpark. Viktige fossiler har blitt funnet i området, innledningsvis av David Baird, sønn av den lokale magistraten i 1827.

## Eksterne lenker
* Beaufort Wests internettside
Esplugues de Llobregat

**Esplugues de Llobregat** er en kommune i comarcaet Baix Llobregat i provinsen Barcelona i Catalonia, Spania. Den har  innbyggere (2005) og et areal på 4,6 km².

Den grenser til Barcelona, Sant Just Desvern, Sant Joan Despí, L'Hospitalet de Llobregat og Cornellà de Llobregat.

## Referanser


## Eksterne lenker
*
Alfred Beit

**Alfred Beit** (født 15. februar 1853 i Hamburg i Tyskland, død 16. juli 1906 på godset *Tewin Waters* nær Welwyn i Hertfordshire i England) var en britisk gull- og diamantmagnat og støttespiller for britisk imperialisme i det sørlige Afrika.

## Liv og virke
### Bakgrunn
Beit var født i Hamburg i Tyskland og var den eldste sønnen og den nest eldste av seks barn i en jødisk familie. Hans far var en fremgangsrik handelsmann i Hamburg. Beit ble lærling i Jules Porgès & Cie, diamantfirmaet i  Amsterdam.

### Karriere
Han ble sendt til Kappkolonien i 1875 av sitt firma for å kjøpe diamanter etter diamantstreiken i Kimberley. Han ble forretningsvenn av Cecil Rhodes, og de satte i gang med å kjøpe ut foretak og å eliminere motstandere som Barney Barnato. Han ble raskt med i en gruppe investorer som skaffet seg kontroll over kravene til diamantgruvene Central, Dutoitspan og De Beers. Rhodes var den aktive politikeren, og Beit sørget for planlegging og finansiell støtte.

Beit utvidet i 1886 sine interesser til de nyoppdagede gullfeltene i Witwatersrand. I sine forretningsforetak der brukte han investorene Hermann Eckstein og Joseph Benjamin Robinson. Han grunnla Robertson Syndicate og firmaet Wernher, Beit & Co. Han importerte gruveingeniører fra USA og var blant de første som adopterte dype gruver. Rhodes inngikk en avtale med Lobengula. Beit grunnla British South Africa Company som et resultat av dette i 1888. Beit ble guvernør på livstid i De Beers i tillegg til direktør i tallrike andre selskaper som Rand Mines, Rhodesia Railways og Beira Railway Company.

Beit flyttet i 1888 til London hvor han følte han hadde større forutsetninger for å styre sitt finansielle imperium og støtte Rhodes i hans sørafrikanske ambisjoner. Beit flyttet inn i Tewin Water, nær Welwyn, et stort bolighus med victorianske tillegg og 28&nbsp;km², mens Julius Wernher til slutt kjøpte Luton Hoo med 21,1&nbsp;km² noen få kilometer unna.

Inspirert av Rhodes' imperialistiske visjon deltok han i planleggingen og finansieringen av det mislykkede Jameson-raidet sent i 1895 som var ment å utløse et kupp i Den sørafrikanske republikk. Som et resultat av dette spetakkelet, gikk Rhodes av som statsminister, og både han og Beit ble funnet skyldig av undersøkelsen til underhuset. Beit måtte trekke seg som direktør i BSAC, men ble valgt til visepreseident i selskapet noen få år senere.

I sitt testament satte han opp Beit Trust hvor han gav store summer til utvikling av infrastruktur i det sentrale og sørlige Afrika, til universitetsutdanning og forskning i Sør-Afrika, Rhodesia (£1 200 000), Storbritannia og Tyskland.

Beitbridge, grensebyen mellom Zimbabwe og Sør-Afrika er opplalt etter ham.

## Referanser


## Litteratur
* Henning Albrecht: *Alfred Beit. Hamburger und Diamantenkönig*, Hamburg 2011 (Mäzene für Wissenschaft Band 9), ISBN 978-3-937816-82-1, Volltext
* 
* Eric Rosenthal: *Rhodesian Jewry and its Story* (Digitalisat; PDF; 418&nbsp;kB)
* Christian Justus: *Das Leben und Wirken des Hamburger Kaufmanns Alfred Beit*, Diplomarbeit Universität Hamburg 1990
Maremàgnum

**Maremàgnum** er et kompleks i Port Vell i den katalanske byen Barcelona. Det består av flere bygninger med butikker, spisesteder, barer og diskoteker. Komplekset ble bygd med tanke på de Olympiske Leker i 1992. I Maremàgnum finner man også blant annet det kjente akvariet i Barcelona og en IMAX-kino.

## Referanser
Badalona

**Badalona** er en by og en kommune i comarcaet Barcelonès i Catalonia, Spania. Den ligger omtrent 10 km fra Barcelona. Badalona ligger helt nord i comarcaet, og er den tredje største byen i Catalonia, etter Barcelona og L'Hospitalet de Llobregat, og etterfulgt av Terrassa og Sabadell. Byen har 221 520 innbyggere (2006) og har et areal på 22,20 km². Kommunen utgjør en del av Stor-Barcelona.

Badalona ligger langs middelhavskysten, langs elva Besòs. Kommunen grenser til Sant Adrià de Besòs i sørøst, Santa Coloma de Gramenet i sørvest, Montgat i nordøst og Tiana i nordøst.

## Eksterne lenker
*
Kårvåg

**Kårvåg** er en bygd og et tettsted i Averøy kommune, lokalisert i nærheten av Atlanterhavsveien. Averøy er i nordmøre-delen av fylket Møre og Romsdal. Tettstedet har  innbyggere per 1. januar .

## Referanser
Vryburg

**Vryburg** («fri borg») er en stor agrikulturell by i provinsen Bokone Bophirima i Sør-Afrika.

Den ligger halvveis mellom Kimberley (hovedstaden i Noord-Kaap) og Mahikeng (hovedstaden i Bokone Bophirima). Det ligger ved Cecil Rhodes' store nordlige jernbane som gikk fra Cape Town gjennom Kimberleys diamantfelter, Vryburg, Mahikeng og nordover forbi Victoriafallene. Den ligger også ved N14 som går fra Gauteng i sørvestlig retning gjennom Vryburg, Kuruman og Upington til gruvebyen Springbok i nordvestlige Kapp. Denne veien forbinder Gauteng med Namibia.

Townshipet Huhudi (setswana: «rennende vann») ligger rett sør for byen. Utdanningsinstituttet Tiger Kloof ble satt opp sør for byen av London Missionary Society i 1904. Steinkirken på området er et nasjonalt monument.

Da republikken Stellaland ble etablert i 1882, ble Vryburg dens hovedstad. G.J. van Niekerk var dens første og eneste president. Britene tok byen i 1885 og førte området inn i Britisk Bechuanaland som igjen ble del av Kappkolonien i 1895. Under andre boerkrig bygget britene en konsentrasjonsleir her for å huse boerkvinner og barn. Kappkolonien ble Kapp-provinsen i 1910, en av de fire provinsene i Unionen Sør-Afrika og senere Republikken Sør-Afrika. Da ni provinser ble etablert i 1994, ble byen del av provinsen Bokone Bophirima.

Vryburg er Sør-Afrikas største kjøttproduserende distrikt, og Hereford–kveget er det mest populære. Det kalles noen ganger «Sør-Afrikas Texas». Mais og peanøtter er viktige avlinger som blir produsert i distriktet. 

## Eksterne lenker
* Tiger Kloof Educational Institute 
* Onderstepoort Veterinary Institute
Francisco Fernández de la Cueva

Don **Francisco Fernández de la Cueva**, octavo duque de Alburquerque, marqués de Cuéllar, conde de Ledesma y de Huelma (født 1619, død 27. mars 1676) var en spansk militæroffiser. Han var visekonge av Ny-Spania fra den 15. august 1653 til den 15. september 1660. Han var også visekonge av Sicilia fra 1668 til 1670.

## Referanser
Luis Enríquez de Guzmán

Don **Luis Enríquez de Guzmán**, noveno conde de Alba de Liste y marqués de Villaflor (født ca. 1605) var visekonge av Ny-Spania fra den 28. juni 1650 til den 14. august 1653. Senere var han visekonge av Peru fra den 24. februar 1655 til den 31. desember 1661.
Salzgitter

**Salzgitter** er en by sørøst i delstaten Niedersachsen i Tyskland med rundt 105&nbsp;000 innbyggere. Byen ligger mellom Hildesheim og Braunschweig. Sammen med Wolfsburg og Braunschweig, er Salzgitter en av sju *Oberzentren* i Niedersachsen (et slags storbyområde). Arealet til byen er et av de største i Tyskland. 

Byen er forbundet til Mittellandkanal og Elbe-Seitenkanal via elven Innerste. De nærmeste byene er Braunschweig, 23 km nordøst og Hannover, 51 km nordvest. 

Byen ble grunnlagt i 1942, og sammen med Wolfsburg, Leverkusen og Eisenhüttenstadt, er Salzgitter derfor en av få byer i Tyskland som ble grunnlagt på 1900-tallet. 

## Historie

Salzgitter har sitt opphav på begynnelsen av 1300-tallet rundt saltkilder nær landsbyen Verpstedt (senere Vöppstedt). Navnet utviklet seg fra nabolandsbyen Gitter (som i dag er en landsby) og ble først nevnt i 1347. Etter 200 år med saltverk ved forskjellige kilder fikk bøndene i området som i dag er Salzgitter byrettigheter, men mistet disse da byen kom inn under hertugdømmet Braunschweig-Lüneburg på begynnelsen av 1500-tallet. Da byen ble overført til Preussen i 1803 fikk Salzgitter igjen byrettigheter, men i 1815 ble de igjen fjernet da den ble en del av Kongedømmet Hannover.

I 1830 ble det opprettet et saltbad i Salzgitter. 

Etter at Kongedømmet Hannover ble en del av Preussen i 1866, ble Salzgitter en kommune i Preussen, som fikk byrettigheter igjen i 1929. Før dette hadde Vorsalz og Liebenhall blitt innlemmet (1926, 1928). I 1936 ble Kniestedt innlemmet, og i 1938 tettstedet Gitter. Fra 1942 hadde den unge byen fått 29 bydeler. 1. april 1942 ble den kreisfrie byen Watenstedt-Salzgitter (omdøpt til Salzgitter i 1951) dannet ved at landkreisene Goslar og Wolfenbüttel ble slått sammen med byen Salzgitter. 

I 1937 begynte gruvedrift etter jernmalm og et jernverk ble bygget. I oktober 1942 ble en underavdeling av Neuengamme konsentrasjonsleir opprettet for å gi slavearbeidere til jernverkene. Denne store leiren hadde 2&nbsp;800 fanger. Det var tre konsentrasjonsleirer i Salzgitter under krigen, og byen ble hardt rammet av amerikanske og britiske bombetokt. Etter krigen ble Braunschweig med Salzgitter en del av delstaten Niedersachsen. 

## Referanser

## Eksterne lenker
*
Barri Gòtic

**Barri Gòtic** («Den gotiske bydelen») er en bydel i distriktet Ciutat Vella i den katalanske byen Barcelona. Bydelen er sentrum av gamlebyen. Barri Gòtic strekker seg fra La Rambla til Via Laietana, og fra kysten til Ronda de Sant Pere.

Mange av bygningene i Barri Gòtic stammer fra Middelalderen, noen helt fra romernes bosetning i Barcelona. Man kan se rester av den gamle romerske muren rundt Tapineria og Sots-Tinent Navarro i sør, Avinguda de la Catedral og Plaça Nova i vest, og Carrer de la Palla i sør. Jødekvarteret El Call lå også i denne bydelen.

Barri Gòtic har et labyrintaktig gatemønster, med mange små gater som åpner seg ut i plasser. Det meste av bydelen er stengt for vanlig trafikk, men er åpen for taxier og servicekjøretøyer.

## Severdigheter
* Santa Eulàlias katedral
* Basílica de la Mercè
* Plaça Sant Jaume, med rådhuset og Palau de la Generalitat de Catalunya
* Plaça Reial
* Plaça del Rei, med Museu d'Història de la Ciutat de Barcelona
* Plaça de Sant Felip Neri
* Portal de l'Àngel
* Restene av Augustustempelet
* Els Quatre Gats

## Eksterne lenker
* Barri Gòtic hos Bcn.es 
* Barri Gòtic hos Tmb.net
Port Olímpic

**Port Olímpic** («Den olympiske havna») er en havn i bydelen Barceloneta i Barcelona, Catalonia, Spania. Området var tidligere fullt av fabrikker, men er i dag en vakker lystbåthavn med en rekke spisesteder og barer, og til og med badestrender. Bak havna står byens to eneste skyskrapere; Torre Mapfre og hotellet Barcelona Arts. Nedenfor dem ligger det diskoteker, et kasino og flere restauranter. Helt nede ved stranda er den kjente bronseskulpturen *Peix* («Fisk») av arkitekten Frank Gehry.
Kuruman

**Kuruman** er en by i provinsen Noord-Kaap i Sør-Afrika, kjent for sine vakre landskap og *Oog* («øye»), en geologisk form som fører vann fra undergrunnen til overflaten i ørkenen Kalahari. 

Kuruman-elva som er tørr med unntak av raske flommer etter kraftig nedbør, er oppkalt etter den.

Kuruman var misjonsstasjon for London Missionary Society, grunnlagt av Robert Moffat, og var stedet hvor David Livingstone ankom for sin første stilling som misjonær i 1841.
Matías de Peralta

Don **Matías de Peralta Cabeza de Vaca** (født 1581 i Arequipa, Peru, død 22. mai 1655 i Mexico) var Audiencia de Méxicos oidor og fungerende stedfortreder for visekongen av Ny-Spania 1649 − 1650.

Peralta var sønn av kaptein Diego de Peralta Cabeza de Vaca og María Robles. Hans eldre bror Alonso de Peralta, også født i Arequipa, seilte til Ny-Spania i 1594, ble inkvisitor der og senere den første erkebiskopen i byen La Plata.

Peralta ble opptatt i Colegio de San Martín 29. oktober 1594 og studerte deretter ved Colegio Real de San Felipe i Lima og ved Universitetet i San Marcos. Limas Audiencia general godkjente ham til å praktisere som advokat. Han reiste til Salamanca og fikk doktorgrad i lov og kanoner fra Universitetet i Sigüenza. I 1609 var han i Alcalá de Henares ved Colegio de San Antonio.

28. september 1610 ble Dr. Peralta ble utnevnt til å erstatte Diego de Armenteros som oidor for Audiencia i Quito, med fullverdig tittel fra 27. november 1610. 21. og 23. mars 1611 fikk han lisenser til å reise til sin stilling sammen med sine tjenere.

18. mars 1624 ble Peralta sendt til Mexico for konsultasjon, og ble borgermester der 21. april 1624. Han avanserte til oidor i Mexico 28. september 1635, med fullverdig tittel 11. januar 1636. Han var president for Audiencia de México fra 1648 til 1649. I den funksjonen fungerte han som Ny-Spanias høyeste autoritet etter at visekongen Marcos de Torres y Rueda døde 22. april 1649 til den neste ankom 28. juni 1650. Han ble suspendert og forvist til Coyoacán 10. november 1650 av visitador Pedro de Gálvez, borgermester i Granada, gjeninnsatt 2. januar 1651, og på nytt suspendert av Gálvez 10. november 1651. Etter det innehadde han ikke offentlige verv og døde i relativ fattigdom.

Peralta giftet seg med Lucía de Calderón y Regodón, datter av Alonso de Calderón y Robles og Francisca de Calderón y Regodón, i Potosí. Lucia døde i Mexico by 5. mars 1654. 

## Referanser
Marcos de Torres y Rueda

Don **Marcos de Torres y Rueda** (født ca. 1588 eller 25. april 1591, død 22. april 1649) var biskop i Yucatán fra 1646 til 1649 og visekonge av Ny-Spania fra den 13. mai 1648 til den 22. april 1649.

## Referanser
Ittoqqortoormiit kommune

**Ittoqqortoormiit kommune** er en tidligere kommune på Grønland. 

Kommunen er den nordligste i Østgrønland amt, og har 546 innbyggere. Kommunens areal er på cirka 235.000 km², noe som er ca. 5,5 ganger større enn Danmark. 80 % er dekt av innlandsis, 15 % er isfritt og 5 % er havområde. Dette gir et areal på ca. 420 km² pr innbygger. 

I kommunen ligger Scoresbysundet (Kangertittivaq), verdens største fjordkompleks. Fjorden er 1.500 meter dyp på det dypeste.

## Byer og bygder
*Ittoqqortoormiit (da.: Scoresbysund)
*Itterajivit (da.: Kap Hope)  
*Uunarteq (da.: Kap Tobin)
Rex

**Rex** har flere betydninger:

* Rex (TV-kanal)
* Rex (kanin), en tamkaninrase
* Rex (navn)
* *[[Tyrannosaurus rex]]*, en dinosaur
* «Rex King», en tegneseriefigur fra Fantomet
* Rex (platemerke), et platemerke utgitt av Elektrisk Bureau 1934&ndash;1939
* «Rex Rodney», en travhest
* Rex Rudi, et norsk band
* ''Rex'', østerriksk krimserie 1994-2004.

Personer med Rex som fornavn:
* Rex Brown, amerikansk musiker
* Rex Harrison, britisk skuespiller
* Rex Tucker, engelsk regissør
* Rex J. Walheim, amerikansk astronaut
Siegen

**Siegen** er en by i Tyskland i delstaten Nordrhein-Westfalen med rundt 105&nbsp;000 innbyggere. Byen ligger ved elven Sieg i Kreis Siegen-Wittgenstein der den er administrasjonssete. 

## Historie

Navnet Siegen kommer sannsynligvis fra det keltiske elvenavnet Sieg. Det er derimot uklart om det er sammenheng mellom dette navnet og den germanske stammen Sicambri, som levde her i før-kristen tid. De første skriftlige kildene om byen, da kalt *Sigena*, går tilbake til 1079. Hovednæringen til byen var i lange tider gruvedrift, noe man kan se med de mange gruvene innenfor bygrensene. 

I 1224 hørte Siegen til greven av Nassau, Heinrich den rike, og Engelbert II av Berg, erkebiskop av Köln, etter at sistnevnte overførte halvparten av eiendommen til førstnevnte. *Oberes Schloss* var allerede bygget på denne tiden. 19. oktober 1303 fikk Siegen byrettigheter. Byen var delt mellom de to overherrene frem til 1381 da Nassau tok over hele eierskapet. 

På 1500-tallet ble det bygget bymurer rundt Siegen med seksten tårn og tre byporter, i tillegg til en flott borg. Byen ble flere ganger rammet av bybranner, blant annet i 1592 og 1695.

På 1700-tallet blomstret gruvedriften, sammen med jord- og skogbruk. Da prins Vilhelm I av Nederland nektet å bli med i Rhinforbundet, grunnlagt av Napoleon, ble han kastet fra tronen av den franske keiseren og Siegerland gikk til storhertugdømmet Berg. Etter Napoleons fall i 1815, fikk Vilhelm I tilbake sine tidligere tyske områder, men avstod disse til Preussen i bytte mot storhertugdømmet Luxembourg. 

I 1923 ble Siegen tatt ut av landkreisen med samme navn og ble en kreisfri by. I 1975 mistet derimot Siegen denne statusen og ble en del av den nyopprettede landkreisen Siegen-Wittgenstein.

Under andre verdenskrig ble Siegen bombet flere ganger av de allierte på grunn av en viktig jernbanelinje som gikk gjennom byen.

## Referanser


## Eksterne lenker
* 
* Informasjon om Siegen
Juan de Palafox y Mendoza

Don **Juan de Palafox y Mendoza** (født 26. juni 1600, død 1. oktober 1659) var en spansk romersk-katolsk biskop. Han var visekonge av Ny-Spania i en kort periode fra den 10. juni til den 23. november 1642.

## Episkopalgenealogi
Hans episkopalgenealogi var:
* Kardinal Tolomeo Gallio (15270-1607)
* Biskop Cesare Speciano (Speciani) (1539-1607) *bispeviet 1584
* Biskop Andrés Pacheco (1550-1626) *1588
* Kardinal Agustín Spínola Basadone (1597-1649) *1623
* Biskop *Juan de Palafox y Mendoza* (1600-1659) *1639

## Referanser
Diego López de Pacheco Cabrera y Bobadilla

**Diego López de Pacheco Cabrera y Bobadilla**, conde de Xiquena y duque de Escalona (født 16. august 1599, død 27. februar 1653) var visekonge av Ny-Spania fra den 28. august 1640 til den 10. juni 1642.

## Referanser
Flushing Meadows–Corona Park

**Flushing Meadows–Corona Park**, iblant også **Flushing Meadows Park**, ligger Flushing i nordre Queens i New York, USA. Den er den nest største parken i New York City og ble anlagt i forbindelse med verdensutstillingen i New York i 1939/1940. Parken var også brukt ved verdensutstillingen i New York i 1964. Flushing Meadows–Corona Park er cirka 5 kvadratkilometer stor. 

Parken er kjent for den årlige grand slam-turnering i tennis, US Open som holdes på *USTA Billie Jean King National Tennis Center*. Centercourten på denne sportsarenaen heter *Arthur Ashe Stadium* og det andre stadionet heter *Louis Armstrong Stadium*.

I parkens nordlige del finnes Shea Stadium, som er hjemmearena for baseballaget New York Mets.

## Eksterne lenker
*